《汪容甫过访》
清代·吴照

虚馆从无剥啄声，款门君喜订新盟。襟期落落谈经史，聚散茫茫念友生。

回首风尘凋短鬓，脱身沟壑事躬耕。天寒动我归与兴，对酒当歌此日情。

作者简介：（1755—1811）江西南城人，字照南，号白厂。乾隆五十四年拔贡，官大庾教谕，旋弃官卖画自给。善画竹，意气豪宕，兼工诗书。有《听雨楼集》、《说文字原考略》、《老子说略》。